Rojnameger cinîyî Şehrîbane Abî û Nazane Sala yê ke Wan de seba ke  Servet Turguto ke bi helîkoterî ra wareştişî ame qetilkerdene, kerbi xebere ameybî tepiştene. Binpaykerdişê heqan ê vera Abî û Sala Zîndanê Wanî de dewam keno.
Ame vatene ke Abî û Sala rîyê janî ra Zîndanê Qefilnaye yê Wanî de korîdorê tepişteyanê camêrdan de binê karantîna de yê. Awe û çay nêdîyenê Abî û Sala la têna qezi dîyayo înan ke koguşê xirabinî pak bikerê. Reyna rîyê cilan zî hewteyêk nêdîya Şehrîbane Abî û Nazane Sala û semedê sêpareyî zî têna leteyêkê penîrî dîyeno înan.
